आसामनि सुबुं अनसाइ बिफाननि मन्थ्रि प्रमिला रानी ब्रह्मआ कक्राझार जिल्लानि भारत-भुटान सिमना ओन्सोलाव थानाय उल्थापानि सरलपारायाव दावबायनानै सुलाद लायो आरो मिथिंगायारि समायना नुथायखौ गुबुंले खालामनो नाङा होन्नानै साग्रिदथि होयो । सेवनो रोङै प्लासतिक मुवा बेसादफोरखौ आब्रुथि गैया लासेनो गारला बायनो नाङा होन्नानै खौरांगिरिनि सिगाङाव बुङो ।     आसामनि रायजो बेंगिरि प्रफेसार जगदिश मुखिआबो समबाराव कक्राझार जिल्लानि हल्टुगाव आरो कचुगाव हाग्रा ओनसोलाव दावबायनानै बिफां फुलि  गायनाय हाबाफारियाव बाहागो लाखांनानै बुंबावयोदि सरलपारा आरो उल्थापानि हाग्रा ओनसोलनि समायना मिथिंगाखौ फोजोबस्रांनो नाङा।   बिनि थाखाय जों साफ्रोमबो साग्रिदथि जानांगौ होन्नानै बिथां रायजो बेंगिरिया  खावलायो।